ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 180.60 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 32,811 கொவிட் சிகிச்சை பெறுபவர்கள் 0.08%ஆக உள்ளனர்.
குணமடைந்தோர் விகிதம் தற்போது 98.72%சதவீதம்
கடந்த 24 மணி நேரத்தில் 3,884 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,50,055 என அதிகரித்துள்ளது.
கடந்த 24 மணி நேரத்தில் 2,876 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.38 சதவீதம் ஆகும்
வாராந்திர பாதிப்பு விகிதம் 0.44 சதவீதம் ஆகும்
இதுவரை மொத்தம் 78.05 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 7,52,818 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806391
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் மற்றும் தேசிய அளவில் கரும்பு விவசாயிகளுக்கு வழங்கப்பட்டுள்ள கரும்புக்கட்டணம் மற்றும் நிலுவைத்தொகை விவரங்கள்
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய நுகர்வோர் விவகாரங்கள், உணவு மற்றும் பொது விநியோகம் இணை அமைச்சர் திருமிகு சாத்வி நிரஞ்சன் ஜோதி கீழ்காணும் தகவல்களை அளித்தார்.
கரும்பு பயிரிடும் விவசாயிகளுக்கு கரும்பு விலையை சர்க்கரை ஆலைகள் வழங்குவது தொடர் நடவடிக்கையாகும். 2016-17, 2017-18, 2018-19, 2019-20 & 2020-21 ஆகிய சர்க்கரைப் பருவங்களில், கரும்பு விவசாயிகளுக்கு அகில இந்திய அடிப்படையில் வழங்கப்பட்ட கரும்புக்கான தொகை முறையே ரூ. 55340 கோடி, ரூ. 83629 கோடி, ரூ. 86617 கோடி, ரூ. 75907 கோடி மற்றும் ரூ 92881 கோடி ஆகும்.
அரசின் பல்வேறு நடவடிக்கைகளால், 2016-17, 2017-18, 2018-19, 2019-20 மற்றும் 2020-21 ஆகிய சர்க்கரை பருவங்களுக்கான விவசாயிகளின் கரும்பு நிலுவைத் தொகை, 06.12.2021 நிலவரப்படி,முறையே ரூ.65 கோடி, ரூ. 185 கோடி, ரூ. 365 கோடி, ரூ. 130 கோடி மற்றும் ரூ. 4445 கோடி எனக் குறைந்துள்ளது.
தமிழகத்தை பொறுத்தவரை, 2016-17-ல் வழங்கப்பட வேண்டிய தொகை ரூ 2747 கோடி ஆகவும், வழங்கப்பட்ட தொகை ரூ 2730 கோடி ஆகவும், நிலுவை ரூ 17 ஆகவும் இருந்தது. 2017-18-ல் வழங்கப்பட வேண்டிய தொகை ரூ 2110 கோடி ஆகவும், வழங்கப்பட்ட தொகை ரூ 2050 கோடி ஆகவும், நிலுவை ரூ 60 ஆகவும் இருந்தது.
2018-19-ல் வழங்கப்பட வேண்டிய தொகை ரூ 2839 கோடி ஆகவும், வழங்கப்பட்ட தொகை ரூ 2766 கோடி ஆகவும், நிலுவை ரூ 73 கோடி ஆகவும் இருந்தது. 2019-20-ல் வழங்கப்பட வேண்டிய தொகை ரூ 2418 கோடி ஆகவும், வழங்கப்பட்ட தொகை ரூ 2418 கோடி ஆகவும், நிலுவை 0 ஆகவும் இருந்தது. 2020-21-ல் வழங்கப்பட வேண்டிய தொகை ரூ 2672 கோடி ஆகவும், வழங்கப்பட்ட தொகை ரூ 2647 கோடி ஆகவும், நிலுவை ரூ 25 கோடி ஆகவும் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780088
பிரதமர் அலுவலகம்
குருகோவிந்த் சிங் அவர்களின் பிறந்த ஆண்டினைக் குறிக்கும் வகையில் நினைவு நாணயம் ஒன்றினைப் பிரதமர் வெளியிடவிருக்கிறார்.
குருகோவிந்த் சிங் அவர்களின் நினைவாக நாணயம் ஒன்றினை 7, லோக் கல்யாண் மார்க், புதுதில்லி என்ற இடத்தில் ஜனவரி 13, 2019 அன்று பிரதமர் திரு நரேந்திர மோடி வெளியிடவிருக்கிறார். குருகோவிந்த் சிங் அவர்களின் பிறந்த ஆண்டினைக் குறிக்கும் வகையில் இந்த நிகழ்ச்சி நடத்தப்படுகிறது. இதையொட்டி அங்குக் கூடியிருப்போரிடம் பிரதமர் உரையாற்றவிருக்கிறார்.
சீக்கியர்களின் 10 ஆவது குருவான குருகோவிந்த் சிங், அவரது போதனைகள் மற்றும் சிந்தனைகளின் மூலம் ஏராளமானவர்களுக்கு ஊக்கமளிக்கும் சக்தியாக விளங்குகிறார். ஜனவரி 5, 2017 அன்று பாட்னாவில் நடைபெற்ற ஸ்ரீ குருகோவிந்த் சிங் மகாராஜ் அவர்களின் 350 ஆவது பிறந்த ஆண்டு கொண்டாட்டங்களில் பிரதமர் திரு நரேந்திர மோடி பங்கேற்றார். இதனை நினைவு கூரும் வகையில் தபால் தலை ஒன்றையும் அவர் வெளியிட்டார். இந்தியாவின் பல்வேறு பகுதிகளைச் சேர்ந்த 5 சீடர்கள் மற்றும் கால்சா மூலம் நாட்டை ஒற்றுமைப்படுத்தும் ஒப்பற்ற முயற்சியில் குருகோவிந்த் சிங் எவ்வாறு ஈடுபட்டார் என்பதைப் பிரதமர் தமது உரையில் சுட்டிக்காட்டினார். குருகோவிந்த் சிங் அவர்கள் தமது போதனைகளின் மையப் பொருளாக ஞானத்தை முன்வைத்தார் என்றும் அவர் கூறினார்.
நலிந்த பிரிவினருக்கான குருகோவிந்த் சிங்கின் போராட்டத்தை நினைவு கூர்ந்த பிரதமர், மனித குல துயரங்களை ஒழிப்பதே மிகப்பெரிய சேவையாகும் என்று குருகோவிந்த் சிங் அவர்கள் நம்பியதாக டிசம்பர் 30, 2018 அன்று ஒலிபரப்பான மனதின் குரல் வானொலி நிகழ்ச்சியில் குறிப்பிட்டார். குருகோவிந்த் சிங் அவர்களின் துணிவு, தியாகம், அர்ப்பணிப்பு ஆகியவற்றை அவர் பாராட்டினார்.
ஒட்டுமொத்த மனித குலத்தையும், ஒன்றாகவே கருதவேண்டும்; எவரும் உயர்ந்தவரோ, தாழ்ந்தவரோ இல்லை, தீண்டத்தகுந்தவர், தீண்டத்தகாதவர் என்போரும் இல்லை என்ற குருகோவிந்த் சிங்கின் கருத்து இப்போதும் பொருத்தமாக உள்ளது என்று அக்டோபர் 18, 2016 அன்று லூதியானாவில் நடைபெற்ற குறு, சிறு மற்றும் நடுத்தர தொழில்களுக்கான விருது வழங்கும் விழாவில் பிரதமர் நினைவு கூர்ந்தார். சீக்கிய குருக்களின் பாரம்பரியம் என்பது நாட்டுக்காக தியாகம் செய்வதில் முன்னணியில் இருப்பதுதான் என்பதை ஆகஸ்ட் 15, 2016 சுதந்திர தின உரையில் பிரதமர் மீண்டும் ஒருமுறை நினைவுப்படுத்தினார்.
சிறப்பு சேவைகள் மற்றும் கட்டுரைகள்
சென்னையில் கைத்தறி தினம் 2021 நிகழ்ச்சி
1905-ம் ஆண்டு தொடங்கப்பட்ட சுதேசி இயக்கத்தின் நினைவாக ஆகஸ்ட் 7 தேசிய கைத்தறி தினமாகத் தேர்ந்தெடுக்கப்பட்டு கொண்டாடப்படுகிறது. கைத்தறி நெசவாளர்களை கவுரவிப்பதையும், கைத்தறி தொழிலுக்கு ஊக்கமளிப்பதையும் இந்த தினம் நோக்கமாகக் கொண்டிருக்கிறது.
ஏழாவது தேசிய கைத்தறி தினத்தின் முக்கிய நிகழ்ச்சி காணொலி மூலம் இன்று புதுதில்லியில் நடைபெற்றது. 28 நெசவாளர் சேவை மையங்கள், 6 இந்திய கைத்தறி தொழில்நுட்ப நிறுவனங்கள், நாடு முழுவதுமுள்ள தேசிய கைத்தறி வளர்ச்சிக் கழகம் மற்றும் நிஃப்ட் வளாகங்கள், மொகாபத்ரா, கனிஹாமாவில் உள்ள கைவினை கைத்தறி கிராமங்கள், காணொலி மூலம் நடைப்பெறும் வாங்குவோர் விற்போர் கூட்டங்கள் மற்றும் நாடு முழுவதும் உள்ள சுமார் 150 கைத்தறி குழுக்கள் இந்நிகழ்ச்சியில் பங்கேற்றன.
சென்னையிலுள்ள நெசவாளர்கள் சேவை மையத்தின் பணியாளர்கள், நெசவாளர்கள் மற்றும் வடிவமைப்பாளர்களுடன் இணைந்து இந்நிகழ்ச்சியில் காணொலி மூலம் கலந்து கொண்டனர். மேலும், திருவிடைமருதூர்-1, பரமக்குடி-2, அருப்புக்கோட்டை-2, அருப்புக்கோட்டை-5 மற்றும் திண்டுக்கல்-5 ஆகிய கைத்தறி குழுக்களை சேர்ந்த நெசவாளர்களும் இதில் பங்கேற்றனர்.
நெசவாளர்கள் சேவை மையம், சென்னை, இயக்குநர் திரு சி முத்துசாமி வெளியிட்டுள்ள செய்திக் குறிப்பில் மேற்கண்ட விவரங்கள் தெரிவிக்கப்பட்டுள்ளன.
குடியரசுத் துணைத் தலைவர் செயலகம்
பொறுப்பான ஊடக செய்திப்பதிவுக்குக் குடியரசு துணைத்தலைவர் அழைப்பு விடுத்துள்ளார்
நெறிமுறை சார்ந்த பத்திரிகை துறை மாண்புகளை பின்பற்றுமாறும், தங்களின் செய்திப்பதிவுகளில் பொறுப்புடன் இருக்குமாறும் ஊடகங்களுக்கு குடியரசு துணைத் தலைவர் திரு எம் வெங்கையா நாயுடு அழைப்பு விடுத்துள்ளார்.
நெல்லூரில் இன்று அகில இந்திய வானொலியின் பண்பலை வரிசை நிலையத்தை தொடங்கிவைத்தார். அகில இந்திய வானொலி நிலையத்திற்கு வருகை தந்த பின் நேரலை மூலம் சிறப்புரை ஆற்றிய திரு நாயுடு நெல்லூர் மக்களுக்கு பண்பலை வரிசை கோபுரத்தை அர்ப்பணித்தார். தகவல் ஒலிபரப்புத்துறை அமைச்சராக இருந்த போது தம்மால் அடிக்கல் நாட்டப்பட்ட இந்த நிலையம் இன்று செயல்பாட்டிற்கு வந்திருப்பது குறித்து அவர் மகிழ்ச்சி தெரிவித்தார்.
நிகழ்ச்சியில் கூடியிருந்தோரிடையே உரையாற்றிய திரு நாயுடு, மிகைப்படுத்தப்பட்ட உணர்ச்சிமயமான செய்திகள் குறித்து கவலை தெரிவித்தார். தவறான தகவல் அளிப்பது சில நேரங்களில் பதற்றத்தை ஏற்படுத்தும் என்று கூறிய அவர், உண்மைக்கு நெருக்கமாக இருக்க வேண்டும் என்றும் உணர்ச்சியை தூண்டுவதில் இருந்து விலகி இருக்க வேண்டும் என்றும் கூறினார்.
டிஜிட்டல் யுகத்தில் ஊடகத்தின் வீச்சு மிகவும் விரிவடைந்துள்ளது என்று கூறிய குடியரசு துணைத் தலைவர் சமூகத்தின் எதார்த்தங்களை ஊடகம் பிரதிபலிக்க வேண்டும் என்று அறிவுறுத்தினார். ஊடகங்கள் தாங்களாகவே முறைப்படுத்தி கொள்வது அவசியம் என்று குறிப்பிட்ட அவர் நேர்மையையும், நெறிமுறையையும் பின்பற்றுகின்ற ஊடக நிறுவனங்களை மக்கள் ஊக்கப்படுத்த வேண்டும் என்று யோசனை தெரிவித்தார்.
தொலைக்காட்சி விவாதங்களின் தரம் வீழ்ச்சியடைந்திருப்பதை சுட்டிக்காட்டிய திரு நாயுடு, கூடுதலான அர்த்தமுள்ள, மதிப்புமிக்க, முக்கியமான தேசிய விஷயங்களில் விவாதங்கள் இருக்க வேண்டும் என்று வலியுறுத்தினார்.
இந்த நிகழ்ச்சியில் ஆந்திரப்பி்ரதேச வேளாண்துறை அமைச்சர் திரு கக்கானி கோவர்த்தன் ரெட்டி, பிரசார் பாரதியின் தலைமை நிர்வாக அதிகாரி திரு சசி சேகர் வெம்பட்டி அகில இந்திய வானொலியின் தலைமை இயக்குனர் திரு என் வேணுதார் ரெட்டி உள்ளிட்டோர் கலந்து கொண்டனர்.
கலாசாரத்துறை அமைச்சகம்
பழங்குடியினரின் மிகப்பெரிய கண்காட்சியான மேடாரம் ஜாதரா பாரம்பரிய உற்சாகத்துடனும் ஆர்வத்துடனும் கொண்டாடப்பட்டது.
நான்கு நாட்கள் நடைபெற்ற நாட்டின் மிகப் பெரிய பழங்குடியினர் திருவிழாவான சம்மக்கா சாரலம்மா மேடராம் ஜாதாரா, பாரம்பரிய உற்சாகத்துடனும், ஆர்வத்துடனும் கொண்டாடப்பட்டு நேற்றுடன் நிறைவடைந்தது. இது பழங்குடியின சமூகங்களின் மிகப்பெரிய கொண்டாட்டமாகக் கருதப்படுகிறது. வரலாற்றுச் சிறப்பு மிக்க இந்த விழா இந்த ஆண்டு தெலங்கானா மாநிலம் முலுகு மாவட்டத்தில் உள்ள மேடராம் கிராமத்தில் பிப்ரவரி 16-ம் தேதி , ஆயிரக்கணக்கான பக்தர்களின் பங்கேற்புடன் கோலாகலமாகத் தொடங்கியது. பழங்கால முறைப்படி, சிலகலகுட்டா வனப்பகுதியிலும், மேடாரம் கிராமத்திலும் பழங்குடியின பூசாரிகள் சிறப்பு பூஜைகள் செய்தனர். பக்தர்கள் குலதெய்வங்களுக்கு வெல்லம் சாற்றுவதற்காக வெறுங்காலுடன் சுற்றி வந்து , அம்மனை வழிபட்டனர்.
வடகிழக்கு பிராந்தியத்தின் கலாச்சாரம், சுற்றுலா மற்றும் மேம்பாட்டுக்கான மத்திய அமைச்சர் திரு ஜி கிஷன் ரெட்டி, சம்மக்கா-சாரலம்மா 'மேடாரம் ஜாதரா'விற்கு வருகை தந்து, சம்மக்கா மற்றும் சாரலம்மா தெய்வங்களைப் பிரார்த்தனை செய்தார். மத்திய பழங்குடியினர் நலத்துறை இணையமைச்சர் திருமதி ரேணுகா சிங்கும் இந்த விழாவில் கலந்து கொண்டார்.
அவரது வருகையின் போது, திரு ஜி கிஷன் ரெட்டி, பாரம்பரிய முறைப்படி, அவரது எடைக்கு நிகரான 'தங்கம்'  என்று பிரபலமாக அறியப்படும் வெல்லத்தை வழங்கினார். இந்நிகழ்ச்சியில் பேசிய அவர், “இந்திய மக்களுக்காக சம்மக்கா மற்றும் சாரலம்மா தெய்வங்களின் பரிபூரண ஆசிகளை வேண்டுவதாகத் தெரிவித்தார். இந்தத் திருவிழாவில் கலந்து கொண்ட பக்தர்களின் கூட்டம் நாட்டின் கலாச்சார விழுமியங்களையும் நெறிமுறைகளையும் எடுத்துக்காட்டுகிறது. சம்மக்கா மற்றும் சாரக்காவின் வாழ்க்கையும் அநீதிகள் மற்றும் கொடுங்கோன்மைக்கு எதிரான அவர்களின் போராட்டமும் உத்வேகம் அளிப்பதுடன், அனைவரும் தொடர்ந்து பின்பற்றத்தக்கது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1799812
(Visitor Counter : 135
பிரதமர் அலுவலகம்
டாக்டர் கென்னத் டேவிட் கவுண்டாவின் மறைவுக்கு பிரதமர் இரங்கல்
ஜாம்பியாவின் முன்னாள் அதிபர் டாக்டர் கென்னத் டேவிட் கவுண்டாவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில் "மரியாதைக்குரிய உலகத் தலைவரும், சிறந்த அரசியல்வாதியுமான டாக்டர் கென்னத் டேவிட் கவுண்டாவின் மறைவினை அறிந்து துயருற்றேன். அவரது குடும்பத்தினருக்கும், ஜாம்பியா மக்களுக்கும் எனது ஆழ்ந்த இரங்கல்கள்” என்று கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
கடினமான நேரத்தில் இந்திய செஞ்சிலுவைச் சங்கத்தின் சேவைகளுக்கு டாக்டர் ஹர்ஷ் வர்த்தன் பாராட்டு - நூற்றாண்டு விழாவில் பேச்சு
இந்திய செஞ்சிலுவைச் சங்கத்தின் நூற்றாண்டு விழாவில் மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் டெல்லியில் கலந்து கொண்டார். `உலக செஞ்சிலுவை நாள்' என்ற பெயரில் அந்த விழா கொண்டாடப்பட்டது. சர்வதேச செஞ்சிலுவைச் சங்கத்தை தோற்றுவித்த திரு ஹென்றி துராந்த் -ன் மார்பளவு சிலைக்கு டாக்டர் ஹர்ஷ் வர்த்தன் மாலை அணிவித்து, ஹரியானாவுக்கான நிவாரணப் பொருட்களை அனுப்பி வைத்தார். அவற்றில் தனிப்பட்ட முழு உடல் பாதுகாப்பு கவச உடைகள் , முகக் கவச உறைகள், ஈரத்தன்மை கொண்ட திசு தாள்கள், உடலுக்கான உறைகள் போன்றவை அதில் இடம் பெற்றுள்ளன.
நிகழ்ச்சியில் பங்கேற்றவர்கள் மற்றும் சர்வதேச செஞ்சிலுவைச் சங்க தலைமை நிர்வாகிகள் மற்றும் மாநில கிளைகளில் அலுவலர்கள் மத்தியில் காணொலி மூலம் பேசிய அமைச்சர், ``இது இந்திய செஞ்சிலுவைச் சங்கத்துக்கு முக்கியமான நாள். 100 ஆண்டு கால சேவையைப் பூர்த்தி செய்வது மட்டுமின்றி, தன்னுடைய பெருமை மற்றும் உறுதிப்பாட்டை நிலைநிறுத்தும் வகையில் மருத்துவ மற்றும் மனிதாபிமான உதவிகளை வழங்கும் நோக்கத்தை நிறைவேற்றி வருகிறது'' என்று கூறினார். ``யாருடைய உத்தரவுக்காகவும் சர்வதேச செஞ்சிலுவைச் சங்கம் காத்திருக்காமல், தானாகவே முடிவு செய்து எந்த ஒரு பேரழிவு அல்லது மக்களுக்கு நெருக்கடியான காலக்கட்டங்களில் உடனடி உதவிகள் தேவைப்படும் பகுதிகளுக்கு நிவாரணப் பொருட்களை அனுப்பி வைக்கிறது'' என்று அமைச்சர் தெரிவித்தார்.
வழக்கமான ரத்த தான மையங்களின் வளாகங்களுக்கு, நடமாடும் ரத்த சேகரிப்பு வாகனங்களை அனுப்பி, இந்த காலக்கட்டத்தில் ரத்த தானம் பெறுவதை அதிகரிக்கச் செய்வதில் இந்திய செஞ்சிலுவைச் சங்கம் ஆற்றிய சேவைகளுக்கு டாக்டர் ஹர்ஷ் வர்த்தன் பாராட்டு தெரிவித்தார். ``நடமாடும் ரத்த சேகரிப்பு வசதி, ரத்த தானம் செய்பவர்களை அழைத்து வருதல் மற்றும் கொண்டு போய் விடுதல் வசதி போன்ற செயல்பாடுகள் மூலம் சர்வதேச செஞ்சிலுவைச் சங்கம் மகத்தான சேவைகளைச் செய்து வருகிறது. உயிருக்குப் போராடி வரும் நோயாளிகளுக்கும், ரத்த அணு அழிவு சோகை உள்ளவர்களுக்கும், ரத்தம் தொடர்பான கோளாறு உள்ளவர்களுக்கும், கடினமான இந்த காலக்கட்டத்தில் ரத்தம் அளிக்க ஏற்பாடு செய்வதன் மூலம், மற்ற தன்னார்வ அமைப்புகளுக்கு ஒரு முன்னுதாரணமாக இருக்கிறது'' என்று அமைச்சர் கூறினார்.
கொரோனா நோய்க்கு எதிராகப் போராடி வரும் டாக்டர்கள், சுகாதார அலுவலர்கள் உள்ளிட்டோர், நோயாளிகள் ஆகியோரை சமூகத்தில் ஒதுக்கிவிடாமல் இருக்கவும், அவர்களுடன் பணியாற்றுவதற்கு உகந்த சூழ்நிலையை உருவாக்கவும் விழிப்புணர்வு ஏற்படுத்த வேண்டும் என்றும் அமைச்சர் கேட்டுக் கொண்டார்.
(Visitor Counter : 572
சமூக நிதி மற்றும் அதிகாரமளித்தல் அமைச்சகம்
ஐந்தாவது வடகிழக்கு இந்திய பாரம்பரிய நாகரிக வாரத்தை டாக்டர் வீரேந்திர குமார் தொடங்கி வைத்தார்
“ஐந்தாவது வடகிழக்கு இந்திய பாரம்பரிய நாகரிக வாரத்தை  2021-ஐ” மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் காணொலி மூலம் தொடங்கி வைத்தார்.
மத்திய சமூக நீதி மற்றும் அதிகாரமளித்தல் இணை அமைச்சர்கள் செல்வி பிரதிமா பவுமிக் மற்றும் திரு ஏ நாராயணசாமி, மாற்றுத்திறனாளிகளுக்கு அதிகாரமளித்தல் துறை செயலாளர் திருமிகு அஞ்சலி பாவ்ரா ஆகியோர் இந்த நிகழ்ச்சியில் பங்கேற்றனர்.
நிகழ்ச்சியில் பேசிய டாக்டர் வீரேந்திர குமார், வடகிழக்கில் உள்ள மாற்றுத்திறனாளிகளுக்காக இந்த புதுமையான நிகழ்ச்சியை ஏற்பாடு செய்தமைக்காக மாற்றுத்திறனாளிகளுக்கு அதிகாரமளித்தல் துறை மற்றும் அதன் தேசிய நிறுவனமான என் ஐ ஈ பி வி டி-ஐ பாராட்டினார்.
உள்நாட்டு மற்றும் பாரம்பரிய திறமைகளை ஊக்குவிப்பதற்கான வருடாந்திர நிகழ்ச்சியாக இதை ஆக்கவும், இந்த மாற்றுத்திறனாளிகள் இயக்கத்தின் மூலம் வடகிழக்கில் உள்ள அனைத்து சமூகத்தினரின் பாரம்பரியத்தை பாதுக்காப்பதற்கும் அவர் உறுதியளித்தார்.
நிகழ்ச்சியில் பேசிய மத்திய சமூக நீதி மற்றும் அதிகாரமளித்தல் இணை அமைச்சர் திரு ஏ நாராயணசாமி, சிறந்த கலைஞர்களின் தாயகமாக இந்தியாவின் வடகிழக்கு பகுதி திகழ்வதாகவும், ஜவுளி, கைவினைகள் தொழிலில் பெரிய அளவில் முறைசாரா தொழில்முனைதல் அங்கிருப்பதாகவும் கூறினார்.
நிகழ்ச்சியில் பேசிய மத்திய சமூக நீதி மற்றும் அதிகாரமளித்தல் இணை அமைச்சர் செல்வி பிரதிமா பவுமிக், ஜவுளி மற்றும் கைவினை தொழில்களில் வடகிழக்கு பெண்கள் சிறந்து விளங்குவதாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738644
சிறப்பு சேவைகள் மற்றும் கட்டுரைகள்
சணல் அலங்காரப் பொருள் உற்பத்தி மற்றும் பயிற்சித் திட்டங்களுக்கு விண்ணப்பங்கள் வரவேற்பு
சணல் அலங்காரப் பொருள் உற்பத்தி மற்றும் பயிற்சித் திட்டங்களுக்கு விண்ணப்பங்கள் வரவேற்கப்படுவதாக தேசிய சணல் வாரியத்தின் சென்னை மண்டல அலுவலகம் அறிவித்துள்ளது.
மத்திய அரசின் ஜவுளித் துறைக் கட்டுப்பாட்டில் செயல்படும் தேசிய சணல் வாரியம், சணல் பொருட்கள் உற்பத்தி மற்றும் விற்பனையை ஊக்குவிக்க, தேசிய சணல் மேம்பாட்டுத் திட்டம் என்ற பெரும் திட்டம் ஒன்றை வகுத்துள்ளது.
நாட்டின் பல்வேறு இடங்களில் சணல் ஆதார மற்றும் உற்பத்தி மையங்களை அமைப்பதே இத்திட்டத்தின் முக்கிய நோக்கமாகும். சணல் பொருட்கள் உற்பத்திக்கானப் பயிற்சி, வடிவமைப்பு, உற்பத்தி, மூலப்பொருட்களை வழங்கி கைவினைஞர்கள், தொழில் முனைவோர், மகளிர் சுயஉதவிக்குழுவினர், தன்னார்வத் தொண்டு நிறுவனங்கள் மற்றும் கூட்டுறவுச் சங்கங்கள் & அறக்கட்டளை உறுப்பினர்களுக்கு சந்தை ஆதரவு அளித்து சணல் அலங்கார பொருள் உற்பத்தி மையங்களை அமைக்க உதவி அளிக்கப்பட உள்ளது.
சணல் ஆதார மற்றும் உற்பத்தி மையத்தின் மூலம் சணல் பொருட்கள் உற்பத்திக்கான அடிப்படைப் பயிற்சி, அதி நவீனப் பயிற்சி மற்றும் வடிவமைப்புப் பயிற்சிகள் 49 நாட்களுக்கு வழங்கப்பட உள்ளது. இந்தப் பயிற்சி நாடு முழுவதும் உள்ள சணல் ஆதார மற்றும் உற்பத்தி மையங்களில் கட்டணம் ஏதுமின்றி வழங்கப்படும். அடுத்த 5 ஆண்டுகளில் நாடு முழுவதும் மொத்தம் 18,000 பேருக்கு இந்தப் பயிற்சி அளிக்கத் திட்டமிடப்பட்டுள்ளது.
இது தவிர அங்கீகரிக்கப்பட்ட முகமைகளின் ஒத்துழைப்புடன் சணல் மூலப்பொருள் வங்கியும் நாட்டின் பல்வேறு பகுதிகளில் தொடங்கப்பட உள்ளது. இந்த வங்கிகளை அமைக்க விற்பனை மதிப்பில் 30 சதவீதம், ஆண்டுக்கு 12 லட்ச ரூபாய் என்ற உச்ச வரம்புக்குட்பட்டு நிதியுதவி வழங்கப்படும். இது தவிர, மலைப்பகுதிகளில் செயல்படும் சணல் மூலப்பொருள் வங்கிகளுக்கு, சரக்குப் போக்குவரத்துச் செலவில் கூடுதல் ஊக்கத் தொகையாக கிலோவுக்கு ரூ.1.50 வழங்கப்படும்.
மேலும் சணல் சில்லரை விற்பனை மையங்கள், சணல் வடிவமைப்பு ஆதார மையம் அமைக்கப்படுவதுடன், உற்பத்திப் பொருட்களைப் பன்முகப்படுத்துதல், சணல் அலங்காரப் பொருட்களுக்கு உற்பத்தியுடன் இணைந்த ஊக்கத் தொகை ஆதரவு திட்டங்களும் செயல்படுத்தப்பட உள்ளன.
சணல் பொருட்களை பிரபலப்படுத்தி விற்பனை செய்ய மத்திய, மாநில அரசுத் துறைகள் மற்றும் அமைப்புகளால் இந்தியாவில் ஏற்பாடு செய்யப்படும் சர்வதேச சணல் கண்காட்சி மற்றும் தேசிய/ மண்டல கண்காட்சிகளில் பங்கேற்கவும் பல்வேறு உதவிகள் மற்றும் சலுகைகள் வழங்கப்படுகிறது.
இந்தப் பெரும் திட்டத்தின் துணைத் திட்டங்கள் குறித்த முழுமையான தகவல்கள் மற்றும் வழிகாட்டு குறிப்புகள், www.jute.com என்ற இணையதளத்தில் இடம் பெற்றுள்ளன. இதன்படி தேசிய சணல் மேம்பாட்டுத் திட்டத்தின் கீழ் வரும் துணைத் திட்டங்களில் பங்குதாரர்களாக இடம்பெற விரும்புவோரிடமிருந்து, விருப்ப முன்மொழிவுகள்/ விண்ணப்பங்கள்/பிரேரணைகள் வரவேற்கப்படுவதாக தேசிய சணல் வாரியம் அறிவித்துள்ளது. இதற்கான விண்ணப்பங்களை ஆன்-லைன் மூலம் பூர்த்தி செய்ய வேண்டும். பின்னர் அதன் நகலை கீழ்க்காணும் முகவரிக்கு அனுப்பி வைக்க வேண்டும்.
அனுப்ப வேண்டிய முகவரி:-
Regional Office – Chennai:
Joint Director ,
National Jute Board, Govt. of India, Ministry of Textiles,
TNSCB Complex, 130 , R.K.Mutt Road,
Mylapore, Chennai, Tamil Nadu - 600004
Tel: 044 2462 0059, Mob: 9444459448
Email: njbchennai[at]gmail[dot]com: t_ayyappan@yahoo.com
பிரதமர் அலுவலகம்
பழம்பெரும் தெலுங்கு திரைப்பட நடிகர் திரு கைகலா சத்தியநாராயணா மறைவுக்குப் பிரதமர் இரங்கல் தெரிவித்துள்ளார்
பழம்பெரும் தெலுங்கு திரைப்பட நடிகர் திரு கைகலா சத்தியநாராயணா மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்
ட்விட்டர் செய்தியில் பிரதமர் கூறியிருப்பதாவது:
“பிரபல திரைப்பட ஆளுமை திரு கைகலா சத்தியநாராயணா அவர்களின் மறைவால் வேதனையடைந்தேன். தனது பாராட்டத்தக்க நடிப்புத் திறமை மற்றும் பல்வேறு கதாபாத்திரங்களால் தலைமுறைகள் கடந்து அவர் பிரபலமாக இருந்தார். எனது எண்ணங்கள் அவரது குடும்பத்தினர் மற்றும் ரசிகர்களுடன் இருக்கின்றன. ஓம் சாந்தி.”
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீனவப் பெண்களுக்கு அதிகாரமளிப்பதில் அரசு கவனம் செலுத்தி வருகிறது: மத்திய இணை அமைச்சர் டாக்டர் எல் முருகன்
வளர்ச்சிக்கான சாத்தியக்கூறுகள் மீன்வளத் துறையில் ஏராளமாக உள்ளதாகவும் 2024-25-ம் ஆண்டுக்குள் ரூபாய் ஒரு லட்சம் கோடி ஏற்றுமதி இலக்கை இத்துறை எட்டுவதற்கான அனைத்து ஆதரவையும் இந்திய அரசு வழங்கி வருவதாகவும் மத்திய மீன்வளம், கால்நடை பராமரிப்பு மற்றும் பால்வளம் அமைச்சர் திரு பர்ஷோத்தம் ருபாலா கூறினார்.
புவனேஸ்வரில் இன்று நடைபெற்ற உலக மீன்வள தின கொண்டாட்ட நிகழ்ச்சியில் பேசிய அவர், மாநிலங்கள் ஒன்றுக்கொன்று ஊக்கம் பெற்று கடல்சார் துறையின் வளர்ச்சிக்கான வாய்ப்புகளை ஆராய வேண்டும் என்றார்.
விவசாயிகள் கடன் அட்டை குறித்த விழிப்புணர்வு பெரிய அளவில் உருவாக வேண்டும் என்று அவர் கூறினார். "கடல்சார் துறைக்கான அனைத்து ஆதரவையும் நமது மாண்புமிகு பிரதமர் திரு நரேந்திர மோடி அவர்கள் வழங்கி வருகிறார். விவசாய கடன் அட்டை மீனவர்களுக்காக ஏற்கனவே நீட்டிக்கப்பட்டுள்ளது. இது குறித்த விழிப்புணர்வை பெரிய அளவில் உருவாக்குவதற்கான மாபெரும் பிரச்சாரம் ஒன்றை அரசு விரைவில் தொடங்கும்," என்று அவர் கூறினார்.
தேசிய அளவிலான இந்த நிகழ்ச்சியில் கலந்து கொண்டு பேசிய மத்திய மீன்வளம், கால்நடை பராமரிப்பு மற்றும் பால்வளம் இணை அமைச்சர் டாக்டர் எல் முருகன், மீன்வளத்துறைக்காக ஒரு தனி அமைச்சகத்தை பிரதமர் திரு நரேந்திர மோடி உருவாக்கியதாகவும் அப்போதிலிருந்து குறுகிய காலத்திற்குள் இத்துறை மேம்படுத்தப்பட்டு, ஒரு லட்சம் கோடி ரூபாய் எனும் இலக்கை நாடு தற்போது நிர்ணயித்துள்ளதாகவும் கூறினார்.
மத்சய சம்படா யோஜனா எனும் திட்டத்தை அரசு செயல்படுத்தி வருவதாகவும் இத்திட்டத்தின் வாயிலாக மீன்வளத் துறைக்கு ரூபாய் 20,000 கோடி வழங்கப்பட்டுள்ளதாகவும் டாக்டர் எல் முருகன் கூறினார்.
தொடர்ந்து பேசிய அவர், "கடற்பாசி விவசாயத்தின் மீதும் அரசு கவனம் செலுத்தி வருகிறது. மீனவ சமுதாயத்தை சேர்ந்த பெண்களுக்கு அதிகாரமளித்து இத்துறையில் தொழில் முனைதலை ஊக்குவிப்பதிலும் நாங்கள் கவனம் செலுத்தி வருகிறோம்," என்றார்.
முக்கிய மீன்பிடி துறைமுகங்களில் ஒன்றாக பாராதீப் மேம்படுத்தப்பட்டு வருவதாகவும் இணை அமைச்சர் கூறினார். நிகழ்ச்சியின் போது பல்வேறு விருதுகள் வழங்கப்பட்டன.
-----
(Visitor Counter : 143
பிரதமர் அலுவலகம்
தமிழக முதல்வருடன் பிரதமர் பேச்சு
புயலால் பாதிக்கப்பட்டவர்களுக்கு நிவாரணம் அறிவிப்பு
தமிழக முதல்வர் திரு எடப்பாடி கே. பழனிச்சாமியுடன், பிரதமர் திரு நரேந்திர மோடி பேசினார். தமிழகத்தின் சில பகுதிகளில் ஏற்பட்ட புயல் மற்றும் கனமழை நிலவரம் குறித்து ஆலோசித்தார். நிவாரண பணியில் உதவ, தமிழகத்துக்கு மத்திய குழுக்கள் அனுப்பப்பட்டுள்ளன.
புயலில் சிக்கி உயிரழந்தவர்களுக்கு, பிரதமர் தனது இரங்கலை தெரிவித்தார் மற்றும் காயம் அடைந்தோர் விரைவில் குணமடைய வேண்டினார். பிரதமரின் தேசிய பேரிடர் நிவாரண நிதியிலிருந்து, பலியானவர்களின் குடும்பத்தினருக்கு தலா ரூ.2 லட்சமும், காயம் அடைந்தோருக்கு தலா ரூ.50 ஆயிரமும் வழங்கப்படும் என அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 978 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 8,675 பேர் கொவிட் தொற்றால் பாதிக்கப்பட்டுள்ளனர். இது 0.02 சதவீதமாகும்.
தொற்றிலிருந்து மீண்டவர்களின் விகிதம் 98.80 சதவீதம்.
கடந்த 24 மணி நேரத்தில் 1,193 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,45,206 பேர்.
கடந்த 24 மணி நேரத்தில் 782 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.61% வாராந்திர பாதிப்பு விகிதம் 0.77% இதுவரை மொத்தம் 92.93 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,29,101 பரிசோதனைகள் நடத்தப்பட்டுள்ளன.
நிதி அமைச்சகம்
ரூ.831.72 கோடி அளவுக்கு ஜிஎஸ்டி வரி ஏய்ப்பு : தில்லியில் ஒருவர் கைது
பதிவு செய்யாமல், ஜிஎஸ்டி வரி செலுத்தாமல் தில்லியில் செயல்பட்டு வந்த குட்கா நிறுவனத்தில் மத்திய ஜிஎஸ்டி அதிகாரிகள் சோதனை நடத்தி, ரூ.831.72 கோடி அளவுக்கு வரி ஏய்ப்பு செய்யப்பட்டிருந்ததை கண்டுபிடித்தனர்.
தில்லியில் சட்ட விரோதமாக செயல்பட்டு வந்த குட்கா/பான் மசாலா நிறுவனத்தில் மத்திய ஜிஎஸ்டி மேற்கு ஆணையரக அதிகாரிகள் திடீர் சோதனை மேற்கொண்டனர். அங்கு புகையிலைப் பொருட்கள் உற்பத்தி செய்யப்பட்டு நாடு முழுவதும் அனுப்பப்பட்டிருந்தது கண்டுபிடிக்கப்பட்டது.
பதிவு செய்யப்படாத அந்த நிறுவனத்தில் 65 பேர் பணியாற்றிவந்தனர். இங்கு ரூ.4.14 கோடி அளவிலான புகையிலை பொருட்கள் பறிமுதல் செய்யப்பட்டன. சுமார் ரூ.831.72 கோடி அளவுக்கு இந்நிறுவனம் ஜிஎஸ்டி வரி ஏய்ப்பு செய்திருந்தது மதிப்பிடப்பட்டது. இது தொடர்பாக ஒருவர் கைது செய்யப்பட்டார். மேலும் விசாரணைகள் தொடர்ந்து நடக்கின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1685776
-----
(Visitor Counter : 146
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 148.37 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
17.90 கோடிக்கும் அதிகமான இருப்பு மற்றும் பயன்படுத்தப்படாத தடுப்பூசி அளவுகள் இன்னும் மாநிலங்கள்/யூனியன் பிரதேசங்களில் உள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 148.37 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.90 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785230
பிரதமர் அலுவலகம்
பழம்பெரும் நடிகர் சசி கபூர் மறைவிற்கு பிரதமர் இரங்கல்
பல துறைகளிலும் திறமை வாய்ந்த பழம்பெரும் நடிகர் சசி கபூர் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
(“ சசி கபூரின் திறமை அவரது திரைப்படங்கள் மற்றும் நாடக மேடைகளில் நாம் காண முடியும். இந்த ஆற்றலை அவர் ஆர்வத்துடன் வளர்த்தார். அவரது அற்புதமான நடிப்பாற்றலை இனி வரும் தலைமுறையினரும் நினைவு கொள்வார்கள். அவரது மறைவு குறித்து கவலையடைந்தேன். அவரது குடும்பத்தினருக்கும் அவர் ரசிகர்களுக்கும் என் இரங்கல்கள்” என்று பிரதமர் குறிப்பிட்டுள்ளார்.